एक करोड़ का चूरापोस्त अफीम पकड़ी, दो आरोपी गिरफ्तार
चूरापोस्त लाने के 80 हजार रुपए लेता था ट्रक चालक, ट्रांसपोर्ट की आड़ में चलता था नशे का कारोबार
भास्कर न्यूज | समालखा/पानीपत
पुलिसने गांव बसाड़ा वासी एक युवक ट्रक चालक को एक करोड़ रुपए कीमत की 22 क्विंटल चूरापोस्त डेढ़ किलोग्राम अफीम के साथ गिरफ्तार किया है। पुलिस के मुताबिक दोनों बुधवार को कोलकाता से ट्रक में भरकर नशीले पदार्थ की खेप लेकर गांव पहुंचे थे। सीआईए की विंग-2 ने छापेमारी कर आरोपियों को सामान सहित काबू कर लिया। दोनों के खिलाफ एनडीपीएस एक्ट के तहत मामला दर्ज कर गुरुवार को अदालत पेश कर न्यायिक हिरासत में भेज दिया गया। अदालत से अनुमति लेने के बाद नायब तहसीलदार दिनेश की मौजूदगी में आट्टा स्थित ईंट भट्ठे में नशीले पदार्थ में आग लगा दी गई।
समालखा डीएसपी गोरखपाल सिंह राणा ने बताया कि बुधवार रात को सीआईए-2 विंग इंचार्ज जयवीर, एसआई देवेंद्र अपनी टीम सहित बसाड़ा पहुंचे ट्रक को घेरकर चालक अवतार सिंह निवासी कपूरथला (पंजाब ) चूरापोस्त तस्कर जुनस मशी उर्फ टीनू निवासी बसाड़ा को पकड़ लिया। ट्रक में 90 कट्टे चूरापोस्त, जिसका वजन 22 क्विंटल डेढ़ किलोग्राम अफीम बरामद हुई। डीएसपी के अनुसार बरामद चूरापोस्त अफीम की कीमत एक करोड़ रुपए है।
बसाड़ा वासी जुनस पानीपत में ट्रांसपोर्ट चलाता है। इसी के आड़ में वो पिछले डेढ़ साल से नशे का ये कारोबार चलाता रहा था। पुलिस पूछताछ में जुनस ने बताया कि वह कोलकाता के पानागढ़ के मणी हैप्पी से चूरा पोस्त अफीम का व्यापार करता था। ट्रक चालक अवतार सिंह को कोलकाता से यहां तक एक चक्कर के 80 हजार रुपए किराया देता था। चालक ट्रक के नीचे वाले हिस्से में चूरापोस्त अफीम रखता था, ऊपर के हिस्से में चावल का छिलका लादकर पुलिस को चकमा देकर तस्करी में सहयोग करता रहा था।
पुलिस ने होटल मालिक राजकुमार उर्फ राजू को गिरफ्तार कर उसके खिलाफ भी मामला दर्ज कर इसे गिरफ्तार किया है। आरोपी राजू को शुक्रवार को अदालत पेश किया जाएगा। पुलिस ढाबा संचालक से पूछताछ कर रही है।
मुख्य आरोपी जुनस ने बताया कि जीटी रोड पर खुले ढाबे और होटल में सप्लाई करता था। तस्कर से जैसे ही पुलिस को स्थानीय ढाबों पर चूरापोस्त नशीला पदार्थ सप्लाई का पता चला तो पुलिस ने जीटी रोड पर पट्टीकल्याणा गांव के समीप स्थित जगमोहन ढाबा पर छापा मारकर 5 किलो चूरापोस्त बरामद किया।
कोर्ट से परमिशन के बाद आट्टा स्थित ईंट भट्ठे पर चूरापोस्त को जलाते हुए पुलिस।
समालखा. पुलिसकी गिरफ्त में चूरापोस्त तस्कर जुनस चालक अवतार सिंह।
hin_Deva hin_Deva bho_Deva hin_Deva bho_Deva hin_Deva hin_Deva hin_Deva hin_Deva bho_Deva